CONSILIUL JUDEŢEAN BISTRIŢA-NĂSĂUD

CABINET PREŞEDINTE
Nr. IX/18023 din 06.11.2015
EXPUNERE DE MOTIVE
privind repartizarea unor sume pentru finanţarea cheltuielilor privind drumurile judeţene conform Hotărârii Guvernului nr.911/2015 privind repartizarea pe judeţe a sumelor necesare pentru finanţarea cheltuielilor privind drumurile judeţene şi comunale
Prin Hotărârea Guvernului nr.911 din 03.11.2015, a fost repartizată județului Bistrița-Năsăud suma de 11872 mii lei, cu care se majoreză sumele defalcate din taxa pe valoarea adăugată pentru drumuri, în vederea finanțării cheltuielilor privind drumurile județene şi comunale.
În urma analizării adreselor primite, din punct de vedere tehnic si economic, s-a constatat faptul că multe unităţi administrativ – teritoriale nu au proiecte în derulare care să necesite alocare din aceste sume sau consideră util ca suma să fie alocată pentru modernizarea sau întreţinerea drumurilor judeţene . Sumele propuse s-au stabilit în funcţie de perioada rămasă până la finalul anului bugetar 2015 în vederea utilizării eficiente a acestora.

Având în vedere necesitatea continuării şi finalizării unor lucrări de drumuri și poduri sau începerea altora care necesită intervenții ţinând cont şi de lungimea drumurilor  județene,  după consultarea primarilor, vă propun ca suma de 11872 mii lei sa fie alocată bugetului propriu al judeţului. 
Față de cele prezentate, promovez proiectul de hotărâre privind repartizarea unor sume pentru finanţarea cheltuielilor privind drumurile judeţene, pe anul 2015, pe care îl supun analizei şi adoptării de către Consiliul Judeţean Bistriţa-Năsăud în forma prezentată.
PREŞEDINTE,

EMIL RADU MOLDOVAN
Întocmit C.T.I/2 ex.

